बता दें कि मनोहर पर्रिकर अग्नाशय कैंसर से जूझ रहे हैं। वो 6 सितंबर को ही अमेरिका में चले एक हफ्ते तक इलाज कराकर भारत लौटे थे। इसके बाद वो दिल्ली के एम्स में भर्ती थे। एम्स से छुट्टी मिलने के बाद वो वापस गोवा लौट गये जहां उनके आवास पर ही उनके इलाज के लिए लिए चिकित्सक और पैरा मेडिकल स्टॉफ से जुड़े लोग 24 घंटे वहां तैनात रहते हैं। हालांकि, जब वो गोवा से दूर थे तब राज्य सरकार के सहयोगी दलों में सबकुछ ठीक नहीं चल रहा था। सरकार के सहयोगी दलों में राज्य के प्रभार को लेकर खींचतान के बीच कांग्रेस ने स्थिति का आंकलन करते हुए स्थिति का फायदा उठाते हुए राज्य में सरकार बनाने का दावा किया। यही नहीं इस संबंध में राज्यपाल मृदुला सिन्हा से मुलाकात भी की। कांग्रेस ने राज्यपाल से विधानसभा में बहुमत साबित करने के लिए भाजपा सरकार को फ्लोर टेस्ट कराने का निर्देश देने की मांग की। हालात को संभालने के लिए खुद देखते हुए पर्रिकर ने 12 अक्टूबर को गोवा सरकार के सहयोगी दलों के नेताओं को एम्स में बैठक लिए बुलाई थी। इस बैठक के कुछ समय बाद ही वो गोवा लौटे थे।